Bagi penggunaan lain frasa "Allahu Akbar", lihat Allahu Akbar (nyahkekaburan).
"Allahu Akbar" dilencongkan ke sini. Untuk lagu yang diilhami lagu kawad orang Mesir ketika perang Terusan Suez, lihat Allahu Akbar (lagu).

|  |
| --- |
| **Bahasa Arab** |
| الله أَكْبَرcode: ar is deprecated  |
| **Transliterasi** |
| ***Allahu Akbar, allāhu akbar*** |
| **Terjemahan** |
| Tuhan Maha Besar |

|  |
| --- |
| Sebahagian daripada siri berkaitan |
| Islam |
|  |
| Pegangan
* **Rukun Iman**

* Tauhid (Keesaan Tuhan)

* Malaikat
* Kitab

* Nabi
* Hari Akhirat

* Qada dan Qadar

---

* **Rukun Islam**

* Pengakuan keimanan
* Mendirikan Sembahyang

* Menunaikan Zakat
* Berpuasa
* Melaksanakan haji

---

* **Mazhab akidah**

* **Ahli Sunah**

* + Asya'irah
	+ Maturidiyah
	+ Salafi
	+ Wahabi

* **Syiah**

* + Imamiyah
	+ Ismailiyah
	+ Zaidiyah

* **Muktazilah**
 |
| Perundangan
* **Topik utama**

* Ibadah
* Munakahah

* Muamalah
	+ Ekonomi
	+ Politik
* Jenayah

---

* **Mazhab fiqah**

* **Sunni**
	+ Hanafi
	+ Syafii
	+ Maliki
	+ Hanbali

* **Syiah**
	+ Imamiyah
	+ Ismailiyah
	+ Zaidiyah
	+ Kaisaniyah

* **Ibadi**

---

* **Hukum dalam Islam**
 |
| Sumber
* **Al-Quran dan Hadis**

* Al-Quran
* Sunnah Nabi
	+ *Hadis*
	+ *Sirah*
 |
| Sejarah
* Garis masa
* Nabi Muhammad

* Keluarga Nabi
* Sahabat Nabi

* Khalifah
	+ *Khulafa al-Rasyidin*

* Khilafah
* Imamah

* Dakwah
	+ *Penyebaran Islam*
 |
| Budaya and masyarakat
* Akademik
* Demografi
* Ekonomi
* Falsafah
* Haiwan
* Kalender
* Kanak-kanak
* Khatan
* Kota Suci
	+ Makkah
	+ Madinah
	+ Baitulmuqaddis, Palestin
* Kesufian
* Kebajikan
* Kesusateraan
* LGBT
* Madrasah
* Masjid
	+ Masjid al-Haram
	+ Masjid Nabawi
	+ Masjid Al-Aqsa
* Muzik
* Pendidikan
* Perayaan
	+ Aidilfitri
	+ Aidiladha
* Perbankan
* Politik
* Perhambaan
* Rawatan
* Seni
* Sains
* Tokoh
* Wanita
 |
| Topik berkaitan
* Keluar Islam
* Kritikan terhadap Islam

* + Muhammad
	+ Quran
	+ Hadis

* Islam dan agama lain
* Ketamadunan
	+ Zaman kegemilangan
* Keganasan
	+ Pelampau
	+ Perang
	+ Penindasan
* Islamofobia
* Islamisme
	+ Fundamentalisme
	+ Gerakan
* Jihad
* Sekularisme

---

* Glosari
 |
| * Ikon portal Portal Islam
 |
| * l
* b
* s
 |

Takbir.
Seorang Muslim mengangkat tangannya ketika takbir dalam solat
**Takbir** (Arab: تَكْبِيرcode: ar is deprecated ) adalah tindakan menyebut frasa **Allahu Akbar**, الله أكبرcode: ar is deprecated. Biasanya diterjemahkan sebagai "Tuhan itu Besar" atau "Tuhan Maha Besar," adalah suatu ungkapan biasa bahasa Arab, digunakan sebagai suatu luahan kepercayaan yang tidak formal dan sebagai pengisytiharan rasmi. Ia digunakan ketika solat, dalam kebimbangan, sebagai laungan perang dan dalam bantahan Islamisme.

Pernyataan ini adalah pernyataan bagi mengagungkan Tuhan dan dijadikan sebagai salah satu zikir harian dan munajat bagi masyarakat Islam. Takbir juga adalah salah satu perkataan yang disebut dalam solat dan dijadikan rukun solat yang ketiga iaitu Takbiratul ihram yang dijadikan garis permulaan solat.

Takbir juga dilaungkan ketika Hari Raya Aidilfitri dan Hari Raya Aidiladha serta Hari Tasyrik yang pada ketika itu disyariatkan untuk mengagungkan Tuhan.

Beberapa bendera juga memasukkan istilah ini, antaranya bendera Afghanistan, bendera Iran dan bendera Iraq.

Takbir Hari Raya
----------------

Takbir yang istimewa bagi umat Islam kebanyakannya adalah Takbir Hari Raya. Takbir initerbahagi kepada dua jenis:

* *Mursal* (مرسل)
* *Muqâyyad* (مقيد)

#### Takbir *Mursal*

Takbir *mursal* bermula pada malam kedua-dua hari raya. Maka, adalah disunatkan untuk umat Islam bertakbir apabila masuknya waktu maghrib pada malam raya dan berakhir sehingga imam mengangkat takbir solat raya iaitu waktu pagi lebih kurang jam 8:30 pagi kebiasaannya mengikut pendapat yang "ažhar" di dalam mazhab kita. Syeikh Mahallî RH berkata pendapat kedua menyatakan takbir *mursal* tamat apabila imam muncul untuk menunaikan solat manakala pendapat ketiga menyatakan sehingga selesai solat hari raya.

#### Takbir *Muqâyyad*

Keistimewaan pada Hari Raya Aidiladha apabila bukan sahaja terdapat takbir *mursal* seperti yang disebut di atas, tapi juga mempunyai takbir *muqâyyad*. Takbir ni dilakukan seelpas apa-apa jua jenis solat termasuk solat jenazah. 

Pendapat yang "ažhar" dalam mazhab Syafie menyatakan bahawa takbir *muqâyyad* ini adalah sama bagi kedua-dua golongan yang sedang melakukan haji dan yang tidak melakukan haji. Disunatkan untuk melaungkan takbir *muqâyyad* bermula dari zohor hari nahar (iaitu hari raya Aidiladha pertama yang bermulanya ibadah korban - nahar berasal daripada bahasa Arab iaitu '*نحر* yang bermaksud "sembelih") dan tamat selepas subuh hari tasyrīq yang terakhir iaitu 13 Zulhijjah.

Disyariatkan untuk bertakbir selepas zohor pada hari nahar kerana itu adalah solat yang pertama untuk jemaah haji setelah selesai waktu bertalbiah (kerana jemaah haji tiada takbir mursal tetapi hanya bertalbiah sehinnga waktu zohor hari raya. Takbir *muqâyyad* yang berakhir selepas subuh hari ke-13 Zulhijjah pula bersebabkan itulah waktu solat yang terakhir sekali untuk para jemaah haji di Mina. 

Walau bagaimanapun, Syeikh Mahallî RH mengatakan wujud pendapat(qâwl) yang mengatakan bahawa bagi mereka yang tidak menunaikan haji, takbir *muqâyyad* itu sebenarnya dimulakan dari maghrib malam Nahar dan tamat pada subuh hari tasyrīq yang terakhir. Ada satu lagi pendapat mengatakan bermulanya *muqâyyad* ini daripada subuh hari 'Arâfah dan tamat selepas asar hari yang ke-13. Dan qâwl yang terakhir ini diamalkan oleh kebanyakan bandar dan wilayah. Imām Mahallî merujuk kepada Imām Nawawi dalam kitab Rawdhâhnya yang menegaskan bahawa qâwl inilah yang "ažhar" (nyata) di sisi muhaqiqīn kerana terdapat hadīś riwayat al-Hākim yang menyatakan Nabi S.A.W melakukan sedemikian. Syeikh Qâlyūbî RH pula mengatakan qâwl ini termuktamad bersebab menghimpunkan hari-hari al-Ma'lūmāt & al-Ma'dūdāt iaitu Arâfah, Nahar & hari tasyrīq yang tiga.

Walau bagaimanapun, terdapat juga yang melaungkan takbir *muqâyyad* bermula dari solat subuh hari ‘Arafah (iaitu 9 Dzulhijjah) hinggalah selepas solat asar pada hari Tasyrik terakhir (hari raya ke empat). Hal ini pula mengikut salah satu hadith yang berbunyi

> ‘Ali dan ‘Ammar r.a. menceritakan; "Sesungguhnya Nabi S.A.W bertakbir bermula dari solat subuh hari ‘Arafah dan memutuskannya (berhenti bertakbir) selepas solat asar hari terakhir Tasyriq".  
> - Riwayat Imam al-Hakim

### Lafaz takbir Hari Raya

Di dalam Musannaf Ibn Abi Syaibah dengan sanad yang sahih daripada Ibn Mas’ud r.a. yang bertakbir pada hari Tasyrik dengan lafaz :

**اللهُ أكْبَرُ اللهُ أكْبَرُ لاَ إلهَ إلاَّ اللهُ وَاللهُ أكْبَرُ اللهُ أكْبَرُ وَلِلَّهِ الْحَمْد**
Ibn Abi Syaibah juga meriwayatkan di kesempatan yang lain dengan sanadnya sendiri, di mana takbir itu diucapkan sebanyak 3 kali. Diangkat suara dalam melafazkan takbir bagi lelaki dan tidak bagi perempuan. Ia dilakukan di merata tempat di masjid, di rumah dan di pasar-pasar. Berikut adalah lafaz takbir hari raya berserta maknanya. 

| **Lafaz** | **Makna** | **Bacaan** |
| --- | --- | --- |
| *Allahu akbar, Allahu akbar, Allahu akbarLaa ilaaha illallahu wallahu akbarAllahu Akbar wa lillahilhamd* (*Ulang 3 kali*) | Allah Maha Besar, Allah Maha Besar, Allah Maha BesarTiada Tuhan selain Allah dan Allah Maha BesarAllah Maha Besar dan kepada Allah segala pujian.  | **اَللَّهُ اَكْبَرْ اَللَّهُ اَكْبَر اَللَّهُ اَكْبَرْلآاِلَهَ اِلاَّ اللَّهُ وَاَللَّهُ اَكْبَرْاَللَّهُ اَكْبَرْ وَلِلَهِ الْحَمْد**(*Ulang 3 kali*) |
| *Allahu akbar, Allahu akbar, Allahu akbarAllahu akbar kabiraaWalhamdulillahi katsiraaWasubhaanallahi bukratan wa-asilaa* | Allah Maha Besar, Allah Maha Besar, Allah Maha BesarAllah Maha Besar sebesar-besarnyaDan Segala Pujian bagi Allah sebanyak-banyaknyaDan Maha Suci bagi Allah pada waktu pagi dan waktu petang  | **اَللَّهُ اَكْبَرْ اَللَّهُ اَكْبَر اَللَّهُ اَكْبَرْ ـُاَللَّهُ اَكْبَرْ كَبِيْرًا وَالْحَمْدُ لِلَّهِ كَثِيْرًاوَسُبْحَانَ اللَّهِ بُكْرَةً وَاَصِيْلاً** |
| *Laa ilaaha illallahu wa la na'budu illa iyyahu mukhlisina lahuddinWalau karihal kaafirunLaa ilaaha illallahu wahdahSadaqa wa'dahWa nasara 'abdahWa a'azza jundahu wa hazamal ahzaaba wahdahLaa ilaaha illallahu wallahu akbarAllahu akbar walillahilhamd* | Tiada Tuhan selain Allah dan tidak kami menyembah kecuali dengan kepada-Nyalah tulus ikhlas dalam agamaWalau dibenci kaum kafirTiada Tuhan selain Allah yang Maha EsaYang Membenarkan janji-NyaYang Memberi bantuan kepada hamba-Nyadan yang memuliakan tentera-tentera-Nya dengan mengalahkan tentera Ahzab dengan keesaan-NyaTidak ada Tuhan melainkan Allah dan Allah Maha BesarAllah Maha Besar dan bagi Allah segala puji-pujian.  | **لآ اِلَهَ اِلاَّ اللَّهُ وَلاَنَعْبُدُ اَلاَّ اِيَّاهُ مُخْلِصِيْنَ لَهُ الدِّيْنَ وَلَوْكَرِهَ الْكَافِرُوْنَلآاِلَهَ اِلاَّ اللَّهُ وَحْدَهُ صَدَقَ وَعْـدَهُ وَنَصَرَعَبِدَهُوَاَعَزَّ جُنْدَهُ وَهَزَمَ الْأَحْزَابَ وَحْدَهُ لآ اِلَهَ اِلاَّ اللَّهُ وَاَللَّهُ اَكْبَرْاَللَّهُ اَكْبَرْ وَلِلَهِ الْحَمْدُ** |
| *Allahu akbar, Allahu akbar, Allahu akbarLaa ilaaha illallahu wallahu akbarAllahu Akbar wa lillahilhamd* | Allah Maha Besar, Allah Maha Besar, Allah Maha BesarTiada Tuhan selain Allah dan Allah Maha BesarAllah Maha Besar dan kepada Allah segala pujian.  | **اَللَّهُ اَكْبَرْ اَللَّهُ اَكْبَر اَللَّهُ اَكْبَرْلآاِلَهَ اِلاَّ اللَّهُ وَاَللَّهُ اَكْبَرْاَللَّهُ اَكْبَرْ وَلِلَهِ الْحَمْد** |
|


|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s